《与赵安抚乞疏狱》
宋代·王十朋

小麦青青大麦熟，秧老欲移蚕欲簇。皇天弥旬作淫雨，害及农桑一何酷。

麦枯秧腐蚕不丝，无食无衣岂能育。使君今世贤方伯，政过龚黄同舜牧。

僦金蠲放官与私，喜气欢声倾比屋。仁风已慰黎庶心，诚感苍穹理宜速。

胡为烝泄尚如许，阴沴干阳埋日毂。岂惟泥泞困牛车，更恐鱼龙上平陆。

闾阎竞画指日蛮，香火遥祈上天竺。伤和无乃有冤民，蠹政尚疑多大族。

使君有术开青天，按劾奸赃疏滞狱。

作者简介：王十朋（1112-1171），字龟龄，号梅溪，南宋著名的政治家和诗人，伟大的爱国主义者。出生于乐清四都左原（今浙江省乐清市）梅溪村。绍兴二十七年（1157年）他以“揽权”中兴为对，中进士第一，被擢为状元，先授承事郎，兼建王府小学教授。王十朋以名节闻名于世，刚直不阿，批评朝政，直言不讳。